EkBass/fiwiki-20250220-pages-articles huggingface dataset:
Supernauts

Supernauts oli Grand Crun kehittämä reaaliaikainen hiekkalaatikkopeli, joka julkaistiin vuonna 2013 iOS:lle. Pitkään kestäneen testimarkkinavaiheen jälkeen peli julkaistiin kansainvälisesti Applen laitteille kesäkuussa 2014. Peli saavutti alle viikossa miljoonan latauksen rajan. Julkaisuviikolla pelillä oli yli 250 000 aktiivista pelaajaa, mutta määrä väheni pian vain kymmeniin tuhansiin, jolloin pelin päivittäminen ei enää ollut kannattavaa. Peli suljettiin vuonna 2015 liian vähäisten myyntimäärien ja korkeiden ylläpitokustannusten vuoksi. Supernautsin maailmassa mannerjäätiköt ovat sulaneet, ja pelaajien täytyy rakentaa avaruuteen ihmisille uusi koti. Pelissä keskeisessä osassa oli mielikuvituksellisten avaruusasemien rakentelu. Mikromaksuja sisältänyt Supernauts panosti pelaajien väliseen sosiaaliseen vuorovaikutukseen, mikä johti innostuneeseen vastaanottoon erityisesti naisten ja kolmekymppisten keskuudessa. == Lähteet == ==Aiheesta muualla== *Pocket Gamer: Born of stars: The making of Supernauts *Supernauts (pelin kotisivut) Luokka:IOS-pelit Luokka:Vuoden 2013 videopelit
Pollen (videopeli)

P·O·L·L·E·N (vaihtoehtoisesti: P.O.L.L.E.N) on suomalaisen Mindfield Gamesin peli. Peli on julkaistu Steam-palvelussa vuonna 2016 Windows-alustalle. Peli tukee Oculus Rift virtuaalitodellisuuslaitteita ja sitä on mahdollista pelata myös ilman virtuaalilaseja. Saturnuksen Titan-kuulle sijoittuvan Pollenin esikuviin kuuluvat tieteiselokuvan merkkiteokset 2001: Avaruusseikkailu (1968), Solaris (1972) ja Kuu (2009). Pelissä on useita eri tarinalinjoja joita seurata, eikä peli pidä pelaajaa kädestä kiinni. Pelaajan pitää tutkia alueita, selvittää pulmia ja päästä tarinassa eteenpäin. Pelissä on muun muassa Myst-tyylisiä pulmia. Esikuvana toimi myös Gone Home -peli. Pelin äänimaailman suunnittelivat Antti Laitinen ja Jarno Sarkula. == Arvioita == GameSpot antoi pelille pisteet 5/10 arvostelussaan. == Lähteet == == Aiheesta muualla == * Pelin verkkosivut Luokka:Suomessa kehitetyt videopelit Luokka:Vuoden 2016 videopelit Luokka:Oculus Rift -pelit Luokka:Windows-pelit Luokka:PlayStation 4 -pelit Luokka:HTC Vive -pelit Luokka:PlayStation VR -pelit
Pythagoraan luola

Pythagoraan luola () on nimitys, jota käytetään eräästä luolasta Kérkis- vuorella Sámoksen saarella Kreikassa. Legendan mukaan filosofi ja matemaatikko Pythagoras asui ja opetti luolassa 500-luvulla eaa. Pythagoraan luola sijaitsee Kérkis-vuoren kaakkoisrinteessä noin 300 metrin korkeudella merenpinnasta, länteen Marathókampoksen kylästä. Pythagoraan sanotaan vetäytyneen kaupungista luolaan piiloon saaren tyranni Polykrateen vihaa. Hänen kerrotaan sekä asuneen paikalla että opettaneen siellä oppilaitaan. Paikalla on myös lähde, josta filosofin kerrotaan ottaneen juomavetensä. Tieto siitä, että Pythagoras asui saarella jossakin luolassa, on peräisin antiikin ajalta ja tunnetaan Iamblikhoksen teoksesta Pythagoraan elämä. On kuitenkin mahdoton sanoa, onko kyseessä todella sama luola. == Luolat ja kappelit == ”Pythagoraan luolaksi” kutsutussa paikassa on oikeastaan kolme eri luolaa, joissa on useita haaroja ja ”huoneita”. Lisäksi paikalla on kaksi kappelia. Luolien lähelle johtaa autotie. Loppumatka, noin 200–300 metriä, on jyrkkenevää polkua. Pythagoraan luola Varsinainen Pythagoraan luola on luolista alin. Sinne johtaa erillinen pienempi polku, joka erkanee pääpolulta oikealle. Tämän vuoksi se jää monilta paikalla kävijöiltä kokonaan huomaamatta. Luolalle päästäkseen täytyy kiivetä noin 2,5 metriä ylös jyrkkää rosoista kalliota, mutta se onnistuu paikalla olevan köyden avulla. Luolan sisäänkäynti on ahdas. Sisällä luolassa on suurempi, alempi kammio sekä pienempi, ylempi kammio. Ylemmässä kammiossa on suuri ”ikkuna-aukko”, josta avautuu näköala etelään. Ágios Ioánnis Theológos Seuraavana, pääpolkua hieman Pythagoraan luolalle johtavan polun risteämästä ylöspäin, on Johannes Teologille (Ágios Ioánnis Theológos) omistettu kappeli. Panagía Sarantaskaliótissa ja sen luolat Vielä ylempänä pääpolkua, portaiden yläpäässä, on toinen kappeli, joka on omistettu ”Neljänkymmen portaan” Neitsyt Marialle (Panagía Sarantaskaliótissa). Se on rakennettu bysanttilaisella kaudella 1000-luvulla , kun alueella asui sinne turvaan vetäytyneitä munkkeja. Kappelin takana on kaksi luolaa, Panagía Sarantaskaliótissan luolat, joista vasemmanpuoleinen on pienempi ja oikeanpuoleinen suurempi. Luolat laskeutuvat jopa 90 metriä syvemmälle ja niissä on stalaktiitteja ja stalagmiitteja. Useimmat kävijät vierailevat näillä luolilla, koska ne ovat polun päässä ja helpommin saavutettavissa, ja siksi juuri ne esiintyvät usein ”Pythagoraan luolana”. == Lähteet == == Aiheesta muualla == Luokka:Dytikí Sámos Luokka:Kreikan luolat Luokka:Pythagoralaisuus
Zeuksen luola (Náxos)

Zeuksen luola (myös Zasin luola) on luola Zas-vuorella Náxoksen saarella Kreikassa. Se sijaitsee vuoren luoteisrinteessä Filótin kylän kaakkoispuolella noin 630 metrin korkeudessa. Paikallisissa myyteissä luola on paikka, jossa ylijumala Zeus vietti lapsuutensa. Hänen syntymäpaikakseen esitetään sen sijaan joku Kreetalla sijaitsevista luolista (Díktin luola tai Ídan luola). Zas-vuorella Zeus sai muun muassa hallintavaltansa tunnusmerkin salaman, jonka kotka hänelle toi. Luolassa on useita kammioita ja niissä on useita stalagtiitteja ja stalagmiitteja. Luola on ollut antiikin aikana Zeuksen kulttipaikka. Siellä on suoritettu arkeologisia tutkimuksia vuosina 1962, 1985–1986 sekä 1994. Niissä on löydetty esineistöä neoliittiselta kaudelta klassiselle ja roomalaiselle kaudella saakka. Löydökset ovat esillä Náxoksen arkeologisessa museossa. Osmanivallan aikana luola on toiminut saarelaisten piilopaikkana. Luolan lähellä on Elävöittävälle lähteelle (Zoodóchos Pigí) omistettu pieni kirkko. == Lähteet == == Aiheesta muualla == Luokka:Arkeologiset kohteet Kreikassa Luokka:Kreikan luolat Luokka:Náxos Luokka:Neoliittiset arkeologiset kohteet Kreikassa
LGA 1151

LGA 1151 on Intelin valmistama suoritinkanta. LGA 1151 julkaistiin Skylake- ja Kaby Lake suoritinarkkitehtuureja varten vuonna 2015 korvaamaan LGA 1150 suoritinkanta. LGA 1151 tunnetaan myös nimellä "Socket H4". Vuonna 2017 LGA 1151 suoritinkannasta julkaistiin versio joka tukee vain Coffee Lake suorittimia, käyttäen 300-sarjan piirisarjoja. Vuonna 2017 julkaistu versio on sähköisesti epäyhteensopiva vanhempien suoritinten kanssa koska osa prosessorikannan varatuista pinneistä on otettu virransyöttö- sekä maadoituskäyttöön. Tämä tekee myös 300-sarjan piireistä epäyhteensopivia vanhempien Skylake- sekä Kaby Lake prosessorien kanssa. Suurin osa LGA 1151 emolevyistä tukee vain DDR4 muisteja, pienemmän määrän tukiessa DDR3(L) muisteja. Lisäksi muutamasta emolevymallista löytyy tuki kummallekin muistityypille, joista vain toinen voi olla käytössä samaan aikaan. Luokka:Suoritinkannat
Sakari Kajander

Sakari Keijo Antero Kajander (20. helmikuuta 1931 Helsinki – 24. helmikuuta 2012 Kauniainen) oli suomalainen virkamies, valtiotieteiden maisteri. Kajander oli valtiovarainministeriön palkkaosaston (valtion työmarkkinalaitoksen) osastopäällikkö eli valtion työmarkkinajohtaja 1990Facta 2001, Täydennysosa 1990, WSOY 1990, s. 303–1994. Sitä ennen hän oli apulaisosastopäällikkö 1983–1990.WSOY Iso Tietosanakirja 4. osa, s. 129, WSOY 1997 Kajander sai ansioistaan kanslianeuvoksen arvonimen.Muistokirjoitus, hs.fi == Lähteet == Luokka:Suomalaiset virkamiehet Luokka:Suomalaiset työnantajajärjestöjen johtajat Luokka:Vuonna 1931 syntyneet Luokka:Vuonna 2012 kuolleet
Heikki Kalli

Heikki Juhani Kalli (s. 1938) on suomalainen tekniikantutkija. Hän oli vuodesta 1979 Lappeenrannan teknillisen korkeakoulun ydintekniikan apulaisprofessori ja vuodesta 1989 ydintekniikan professori. Hänen tutkimuskohteenaan oli ydinreaktoreiden käyttäytyminen onnettomuustilanteessa.Facta 2001, Täydennysosa 1990, WSOY 1990, s. 304 == Lähteet == Luokka:Suomalaiset insinöörit Luokka:Suomalaiset professorit Luokka:Lappeenrannan teknillisen yliopiston professorit Luokka:Vuonna 1938 syntyneet Luokka:Elävät henkilöt
Jorma Kallio (yritysjohtaja)

Kyösti Jorma Kallio (s. 1937) on suomalainen maatalousalan toimija, koulutukseltaan maatalous- ja metsätieteiden tohtori. Hän oli Valtion viljavaraston toimitusjohtaja 1987Facta 2001, Täydennysosa 1990, WSOY 1990, s. 302–1994Historia, Suomen Viljava . Sitä ennen hän oli vuosina 1977–1986 maa- ja metsätalousministeriön maatalousosaston osastopäällikkö.WSOY Iso Tietosanakirja 4. osa, s. 144, WSOY 1997 == Lähteet == Luokka:Suomalaiset yritysjohtajat Luokka:Valtionlaitosten johtajat Luokka:Vuonna 1937 syntyneet Luokka:Elävät henkilöt
FTO-geeni

FTO-geeni näyttää nykytiedon valossa olevan painoindeksiin eniten vaikuttava geeni. Lihavuus ei silti näytä juurikaan liittyvän geeneihin. Jopa homotsygoottina esiityvän FTO-geenin vaikutus painoon oli BMJ-lehden meta- analyysissä vain 0,9 kiloa, muussa tutkimuksessa 3 kiloa. Esimerkiksi Englannissa tyypillinen ylipaino on suuruusluokkaa 15-50 kiloa. FTO-geenilla ei ollut yhteyttä painoon niillä, jotka harjoittivat liikuntaa keskimääräistä enemmän. BMJ-lehden meta-analyysin mukaan FTO-geeni ei myöskään vaikuta ihmisen kykyyn pudottaa painoaan. Analyysin tutkimuksissa käytettiin ruokavaliota, liikuntaa ja lääkkeitä. Tutkijoiden mukaan tämäkin tulos osoitti, että geenien sijaan elämäntavat ovat ratkaisevia painonhallinnassa, etenkin liikunta ja ruokavalio. ==Lähteet== ==Aiheesta muualla== * "Lihavuusgeeni" ei estä laihtumista , Itä-Suomen yliopisto, 21.9.2016. Luokka:Painonhallinta Luokka:Geenit
Afganistan kesäparalympialaisissa 2008

Afganistan osallistui Pekingin kesäparalympialaisiin vuonna 2008 yhden urheilijan joukkueella, eli kaikkien aikojen pienimmällä joukkueellaan. Kyseessä oli maan kolmas esiintyminen paralympialaisissa. Maan ainoa edustaja Mohammad Fahim Rahini toimi samalla myös joukkueen lipunkantajana avajaisissa sekä päättäjäisissä, eikä hän saavuttanut mitaleita. == Joukkue == === Voimanosto === Maan ainoa edustaja Mohammad Fahim Rahini osallistui miesten alle 67.5-kiloisten voimanostokilpailuun muttei saanut tulosta aikaiseksi. *Mohammad Fahim Rahini - Miesten alle 67,5 kg == Lähteet == Luokka:Afganistan paralympialaisissa Luokka:Valtiot kesäparalympialaisissa 2008
Afganistan kesäparalympialaisissa 2004

Afganistan osallistui Ateenan kesäparalympialaisiin vuonna 2004 kahden (alun perin kolmen) urheilijan joukkueella. Kyseessä oli maan vasta toinen esiintyminen paralympialaisissa. Maata edusti kisoissa pyöräilijä Qaher Hazrat ja pikajuoksija Mareena Karim. Myös toisen pikajuoksijan Sharifa Ahmadin piti osallistua kisoihin mutta hän ei lähtenytkään kisoihin. Mitaleita maa ei saavuttanut. == Joukkue == === Pyöräily === *Qaher Hazrat - Miesten maantiepyöräilyn väliaikalähtö (Luokka:LC3) === Yleisurheilu === *Mareena Karim - Naisten 100 metrin juoksu (Luokka:T46) == Lähteet == Luokka:Afganistan paralympialaisissa Luokka:Valtiot kesäparalympialaisissa 2004
Raimo Kantola (ammattiyhdistysjohtaja)

Raimo Johannes Kantola (s. 1940) on suomalainen ammattiyhdistysjohtaja ja sittemmin Työturvallisuuskeskuksen toimitusjohtaja. Kantola toimi sähköalalla ja tullin palveluksessa 1955–1969 ennen kuin hänestä tuli valtion henkilöstöjärjestö VTY:n toimitsija 1970. Vuosina 1983–1996 hän oli SAK:n johtotehtävissä, siitä 1983–1991 3. puheenjohtaja ja johtaja vuodesta 1991WSOY Iso Tietosanakirja 4. osa, s. 185, WSOY 1997. Sittemmin hän oli Työturvallisuuskeskuksen toimitusjohtaja vuoteen 2000. Hän on ollut SDP:n ay- toimikunnan pitkäaikainen jäsen ja puolueyhdistyksensä puheenjohtaja 1999–2007. Hän on julkaissut kirjan Tulokahinoiden kaprokkimies (2014).Raimo Kantola, Wanhat Toverit == Lähteet == Luokka: Suomalaiset ammattiyhdistysjohtajat‎ Luokka:Valtionlaitosten johtajat‎ Luokka:Vuonna 1940 syntyneet Luokka:Elävät henkilöt
Kaprio (täsmennyssivu)

Kaprio tarkoittaa seuraavia: Kaprio * Kaprion luterilainen seurakunta, luterilainen seurakunta Inkerissä * Kaprio maalaiskunta ja sen keskuskylä Leningradin alueella ==Suomalainen sukunimi== * Jaakko Kaprio (s. 1952), geneettisen epidemiologian professori ja akatemiaprofessori, Leo Kaprion poika * Leo Kaprio (vuoteen 1935 Molander, 1918–1999), lääkäri ja professori, Maailman terveysjärjestön Euroopan-osaston johtaja. Luokka:Luettelot henkilöistä sukunimen mukaan
Sonic Jam

Sonic Jam on Sonic Teamin kehittämä ja Segan julkaisema videopeli, joka julkaistiin Sega Saturnille Japanissa on 20. kesäkuuta 1997, Pohjois- Amerikassa 22. elokuuta 1997 ja Euroopassa 28. elokuuta 1997. Peli sisältää uudelleenjulkaistuna Sega Mega Driven 7 alkuperäistä Sonic-peliä. ==Pelikokoelma== Pelit jotka sisältyvät tähän kokoelmaan ovat: * Sonic the Hedgehog 1991 * Sonic the Hedgehog 2 1992 * Sonic the Hedgehog 3 1994 * Sonic & Knuckles 1994 Lisäksi kun valitaan Sonic & Knuckles, pelaajalla on mahdollisuus emuloida alkuperäisen kasetin "lock-teknologia" -toimintoa ja yhdistää Sonic & Knuckles johonkin kolmesta pelistä kokoelmassa. Tämä mahdollistaa seuraavien pelien pelaamisen: * Blue Sphere * Knuckles in Sonic 2 * Sonic 3 & Knuckles Luokka:Sega Saturn -pelit Luokka:Vuoden 1997 videopelit Luokka:Sonic the Hedgehog -pelit
James Carr

James Carr (13. kesäkuuta 1942 Coahoma, Mississippi – 7. tammikuuta 2001 Memphis) oli yhdysvaltalainen soullaulaja. ==Elämä ja ura== Carr syntyi baptistipapin perheeseen Coahomassa, Mississippissä ja kasvoi Memphisissä. Teini-ikäisenä hän alkoi laulaa paikallisilla klubeilla. Carr sai levytyssopimuksen Goldwaxilta vuonna 1965. Hänen ensimmäinen hittinsä oli ”You’ve Got My Mind Messed Up”. Carrin tunnetuin esitys on ”The Dark End of the Street”. Kappale on Dan Pennin ja Chips Momanin kirjoittama ja monen tunnetun laulajan levyttämä. Carr levytti sen ensimmäisen version vuonna 1966. Carr kärsi masennuksesta ja katatonisista kohtauksista sekä käytti paljon lääkkeitä ja marihuanaa. Vaikeuksiensa seurauksena hänen uransa käytännössä loppui jo vuonna 1971. Carr yritti paluuta 1990-luvun alussa ja levytti vielä kaksi albumia. Carr kuoli syöpään Memphisissä 7. tammikuuta 2001. Hänellä oli viisi lasta. == Diskografia == ===Albumit=== * You Got My Mind Messed Up (1966) * A Man Needs a Woman (1968) * Take Me To The Limit (1991) * Soul Survivor (1994) ===Singlet=== * "You've Got My Mind Messed Up" (1966) * "Love Attack" (1966) * "Pouring Water on a Drowning Man" (1966) * "The Dark End of the Street" (1967) * "Let It Happen" (1967) * "I'm a Fool for You" (duetto Betty Harrisin kanssa) (1967) * "A Man Needs a Woman" (1968) * "Life Turned Her That Way" (1968) * "Freedom Train" (1969) * "To Love Somebody" (1969) ==Lähteet== Luokka:Yhdysvaltalaiset laulajat Luokka:Yhdysvaltalaiset soullaulajat Luokka:Vuonna 1942 syntyneet Luokka:Vuonna 2001 kuolleet
Kirppupeli

Kirppupeli () on seurapeli, jossa kukin pelaaja yrittää saada omia nappuloitaan ”hyppäämään” kuppiin. Nappulaa painetaan hieman joustavaa alustaa (vaikkapa mattoa) vastaan esim. isommalla nappulalla. Sitten kirppu-nappulaa painavaa nappulaa siirretään sivulle ja kirppu hypähtää. == Historia == Peli oli aluksi englantilainen aikuisten seurapeli. Joseph Assheton Fincher teki pelistä patenttihakemuksen 1888 UK patent # 16,215 (1888). ja haki tuotemerkkiä Tiddledy-Winks vuonna 1889. 1950-luvulta lähtien peliä on pelattu myös monimutkaisemmin kilpailullisin säännöin. Englannissa on vuonna 1958 perustettu pelijärjestö The English Tiddlywinks Association (ETwA). The English Tiddlywinks Association -järjestön sivusto == Kirppupeli Suomessa == Peliä myytiin Suomessa jo vuonna 1892 nimellä Tiddledy-Vinks. Suomessa Sarvis on valmistanut peliä.Otteita suomalaisesta muovihistoriasta Otteita suomalaisesta muovihistoriasta; Muovi / plast 7/2001, sivu 9 Plaston tekemä sammakkopeli on kirppupelin muunnelma.Sammakkopeli; Plasto == Lähteet == Luokka:Toiminnalliset pelit
Tappava ase (televisiosarja)

Tappava Ase (Lethal Weapon) on samannimiseen elokuvaan perustuva yhdysvaltalainen televisiosarja. Sen esittäminen aloitettiin Yhdysvalloissa Fox -kanavalla 21. syyskuuta 2016. Suomessa sarjaa voi seurata Viasatin Viaplay-palvelun kautta. Fox kertoi toukokuussa 2019 sarjan jäävän kolmen tuotantokauden pituiseksi. == Näyttelijät == == Lähteet == == Aiheesta muualla == * Virallinen sivusto * Luokka:2010-luvun yhdysvaltalaiset draamakomediasarjat Luokka:2010-luvun yhdysvaltalaiset rikossarjat Luokka:Elokuviin perustuvat televisiosarjat Luokka:Foxin televisio-ohjelmat
Traaginen viikko

Traaginen viikko oli Katalonian maaseudulla heinäkuussa 1909 syntynyt kapina, jonka organisoi viinin vuokraviljelijöiden liike. Espanjan armeija kukisti kapinan, jossa kuoli toistasataa henkeä. Vuokraviljelijöiden (rabassaire) järjestäytyminen alkoi vuoden 1890 viinikriisistä. Heidän järjestönsä organisoitiin hyvin ja se oli valmis väkivaltaiseen toimintaan. Heidän tavoitteenaan oli saada vuokraajille turvatumpi asema vuokraehtoja parantamalla. Monet heistä pääsivätkin hyvään asemaan, lähes maanomistajan tasolle. Vuokraviljelijät kuuluivat kuitenkin Katalonian anarkistimieliseen työväenliikkeeseen, jossa oli suurta valtionvastaista tyytymättömyyttä, sillä valtion vastatoimet liikettä kohtaan olivat ankaria. Traaginen viikko alkoi yleislakolla, joka oli suunnattu Espanjan reserviläiskutsuntoja vastaan. Valtio aikoi lähettää joukkoja Marokkoon sotimaan marokkolaisia vastaan. Kansaa ärsytti, että varakkaat saattoivat kutsunnoissa ostaa itsensä vapaiksi. Ärtymys johti kapinaan, joka syttyi ilman johtajia tai julkilausuttuja tavoitteita. Syntyi katumellakoita, tuhopolttoja ja työläiskomiteoita. Myös kirkko oli vihan kohteena ja kirkkorakennuksia tuhottiin. Ensimmäiset paikalle tuodut sotilasyksiköt koostuivat katalaaneista ja tunsivat solidaarisuutta kapinallisia kohtaan eivätkä halunneet ampua heitä kohti. Kapinan kukistajat oli tuotava armeijan yksiköistä muualta Espanjasta. Jälkiselvittelyissä 1 700 henkeä joutui sotaoikeuteen syytettynä aseellisesta kapinasta. Viisi heistä sai kuolemantuomion ja teloitettiin. ==Lähteet== Luokka:Katalonia Luokka:Kapinat Luokka:Barcelonan historia Luokka:1909
Boglárka Kapás

Boglárka Kapás (s. 22. huhtikuuta 1993 Debrecen) on unkarilainen uimari, joka on erikoistunut vapaa- ja perhosuintiin.Boglárka Kapás Bio, Stats, and Results Olympics at Sports-Reference.com Kapás saavutti hopeaa 800 metrin vapaauinnissa Eindhovenin lyhyen radan EM-kilpailuissa 2010 ja voitti kultaa samalla matkalla Debrecenin EM-kilpailuissa 2012. Berliinin EM-kilpailuissa 2014 hän saavutti kolme mitalia; hopeaa 1 500 metrin vapaauinnissa sekä pronssia 800 metrin vapaauinnissa ja 4×200 metrin vapaauintiviestissä. Kazanin MM-kilpailuissa 2015 Kapás saavutti pronssia 1 500 metrin vapaauinnissa maansa ennätysajalla 15.47,09. Netanyan lyhyen radan EM-kilpailuissa 2015 hän sai hopeaa 800 metrin vapaauinnissa ja pronssia 400 metrin vapaauinnissa. Lontoon EM-kilpailuissa 2016 Kapás voitti neljä Euroopan mestaruutta; 400, 800 ja 1 500 metrin vapaauinnissa sekä 4×200 metrin vapaauintiviestissä. Rio de Janeiron olympialaisissa 2016 hän saavutti pronssia 800 metrin vapaauinnissa maansa ennätysajalla 8.16,37 ja oli neljäs 400 metrin vapaauinnissa maansa ennätysajalla 4.02,37. Budapestin MM-kilpailuissa 2017 Kapás sijoittui 1 500 metrin vapaauinnissa neljänneksi sekä 400 ja 800 metrin vapaauinnissa viidenneksi. Lyhyen radan EM-kilpailuissa 2017 Kööpenhaminassa hän voitti kultaa 400 metrin vapaauinnissa ja saavutti hopeaa 800 metrin vapaauinnissa. Glasgow’n EM-kilpailuissa 2018 hän voitti kultaa 200 metrin perhosuinnissa ennätysajallaan 2.07,13. Kapás voitti 200 metrin perhosuinnin maailmanmestaruuden Gwangjussa 2019 ajalla 2.06,78. 400 metrin vapaauinnissa hän oli kuudes. Budapestin pitkän radan EM-kilpailuissa 2021 hän saavutti 200 metrin perhosuinnissa kultaa ajalla 2.06,50, 4×200 metrin vapaauintiviestissä hopeaa sekä 400 metrin vapaauinnissa pronssia. Tokion olympialaisissa hän sijoittui 200 metrin perhosuinnissa neljänneksi. Budapestin MM-kilpailuissa 2022 hän oli 200 metrin perhosuinnissa seitsemäs. Dohan MM-kilpailuissa 2024 hän sijoittui 400 metrin sekauinnissa viidenneksi ja 200 metrin sekauinnissa kuudenneksi. Belgradin pitkän radan EM-kilpailuissa 2024 hän saavutti 200 metrin perhosuinnissa pronssia. == Henkilökohtaiset ennätykset == === 50 metrin rata === Matka Aika Paikka Päivä 200 m vapaauinti 1.57,61 Budapest 2. heinäkuuta 2016 400 m vapaauinti 4.02,37 Rio de Janeiro 7. elokuuta 2016 800 m vapaauinti 8.16,37 Rio de Janeiro 12. elokuuta 2016 1 500 m vapaauinti 15.47,09 Kazan 4. elokuuta 2015 200 m perhosuinti 2.06,50 Budapest 20. toukokuuta 2021 200 m sekauinti 2.13,94 9. huhtikuuta 2024 400 m sekauinti 4.38,27 Debrecen 30. maaliskuuta 2018 === 25 metrin rata === Matka Aika Paikka Päivä 200 m vapaauinti 1.56,25 Százhalombatta 5. marraskuuta 2016 400 m vapaauinti 3.58,15 Kööpenhamina 17. joulukuuta 2017 800 m vapaauinti 8.11,13 Kööpenhamina 14. joulukuuta 2017 200 m perhosuinti 2.05,80 Kaposvár 11. joulukuuta 2019 200 m sekauinti 2.10,58 1. marraskuuta 2023 400 m sekauinti 4.33,49 3. marraskuuta 2023 == Lähteet == == Aiheesta muualla == * Luokka:Unkarilaiset uimarit Luokka:Unkarilaiset olympiamitalistit Luokka:Vuonna 1993 syntyneet Luokka:Elävät henkilöt
Kalvassara

Kalvassara (Carex pallescens) on sarakasvien heimoon kuuluva monivuotinen ruohovartinen kasvilaji. == Ulkonäkö == Kalvassara kasvaa löyhinä mättäinä ja se voi kasvaa noin 20–80 cm korkeaksi. Sen lehdet ovat lehtiruodittomat, vihreät ja muutaman millimetrin levyiset. Kalvassara on erilaistähkäinen sara, ja sen kukinto koostuu yhdestä hedetähkästä ja muutamasta emitähkästä. Hedetähkä on yleensä ruskehtava ja emitähkiä lyhyempi. Emitähkät ovat noin 1–2 cm pitkiä ja aluksi pystyjä sekä vaaleanvihreitä, mutta muuttuvat hedelmien kypsyessä nuokkuviksi ja ruskehtaviksi. Kalvassara on tuulipölytteinen ja se kukkii tavallisesti kesä-heinäkuussa. == Levinneisyys ja elinympäristö == Suomessa kalvassara on yleinen etelässä, Pohjanmaan ja Kainuun eteläpuolella, ja selvästi harvinaisempi Lapissa. Kalvassara kasvaa monenlaisilla, kohtuullisen viljavilla kasvupaikoilla, kuten niityillä, pientareilla sekä metsissä. == Lähteet == *Pinkka – Lajintuntemuksen oppimisympäristö == Aiheesta muualla == *Suomen Lajitietokeskus: Kalvassara (Carex pallescens) *Luopioisten kasvisto: Kalvassara (Carex pallescens) *ITIS: Carex pallescens *United States Department of Agriculture (USDA): Carex pallescens Luokka:Sarat
Peter Ruzicka

Peter Ruzicka (s. 3. heinäkuuta 1948 Düsseldorf) on saksalainen säveltäjä ja kapellimestari. Hänen sävellysopettajiaan olivat Hans Werner Henze ja Hans Otte. Hän opiskeli myös musiikkitiedettä ja oikeustiedettä Münchenissä, Hampurissa ja Berliinissä; hänen tohtorin väitöskirjansa on vuodelta 1977 Berliinistä. Ruzicka nimitettiin Hochschule für Musik und Theater Hamburgin professoriksi vuonna 1990. Hän on Münchenin taideakatemian ja Freie Akademie der Künste Hamburgin jäsen.Peter-Ruzicka.de: Curriculum vitae Ruzicka toimi Berliinin radion sinfoniaorkesterin taiteellisena johtajana 1979–87 ja Hampurin valtionoopperan johtajana 1988–97. Hän oli myös Concertgebouw- orkesterin taiteellinen neuvonantaja (1997–99), Salzburger Festspielen taiteellinen johtaja (2001–06) ja Münchenin biennaalin taiteellinen johtaja (1996–2014). Ruzicka on johtanut useita huomattavia kansainvälisiä orkestereita ja levyttänyt niiden kanssa mm. Gustav Mahlerin ja Hans Werner Henzen teoksia. Lukuisat johtavat kansainväliset orkesterit ovat myös esittäneet Ruzickan omia teoksia. Hänen tuotantoonsa kuuluu orkesteri- ja kamarimusiikin lisäksi muun muassa Celan, ooppera, joka kantaesitettiin Dresdenissä 2001; toinen ooppera, Hoelderlin, kantaesitettiin Berliinin valtionoopperassa 2008. == Lähteet == Luokka:Saksalaiset säveltäjät Luokka:Saksalaiset oopperasäveltäjät Luokka:Saksalaiset kapellimestarit Luokka:Vuonna 1948 syntyneet Luokka:Elävät henkilöt
Sojuz MS-02

Sojuz MS-02 () on Venäjän avaruusjärjestön miehitetty avaruuslento ISS- avaruusasemalle. Alus laukaistiin Sojuz FG -kantoraketilla 19. lokakuuta 2016 Baikonurin kosmodromilta Kazakstanista mukanaan kolme avaruuslentäjää ja rahtia asemalle. Aluksen miehistö kuuluu ISS:n Retkikunta 49:n miehistöön. Laukaisun oli alun perin määrä tapahtua 23. syyskuuta 2016, mutta aluksen sähköjärjestelmässä havaittujen vikojen vuoksi laukaisu siirrettiin lokakuulle. Alus toimi ISS:n pelastusaluksena kunnes palasi maahan huhtikuussa 2017. ==Miehistö== * Sergei Ryžikov, Venäjän avaruusjärjestö, päällikkö * Andrei Borisenko, Venäjän avaruusjärjestö * Robert Kimbrough, Nasa ===Varamiehistö=== * Aleksandr Misurkin, Venäjän avaruusjärjestö, päällikkö * Nikolai Tihonov, Venäjän avaruusjärjestö * Mark Vande Hei, Nasa ==Lähteet== Luokka:Miehitetyt avaruuslennot Luokka:Sojuz-ohjelma
Zimmermann

Zimmermann on ainakin seuraavien henkilöiden sukunimi: *Arthur Zimmermann (1864–1940), Saksan ulkoministeri *Bernd Alois Zimmermann (1918–1970), saksalainen säveltäjä *Bernd Zimmermann (1946–2018), saksalainen matematiikan professori *Christoph Zimmermann (s. 1968), sveitsiläinen Formula-autojen suunnittelija *Christoph Zimmermann (s. 1993), saksalainen jalkapalloilija *Dan Zimmermann (s. 1966), saksalainen rumpali *Dominikus Zimmermann (1685–1766), saksalainen arkkitehti *Eberhard August Wilhelm von Zimmermann (1743–1815), saksalainen luonnontutkija *Egon Zimmermann (1939–2019), itävaltalainen alppihiihtäjä ja olympiavoittaja *Hilde Zimmermann (1920–2002), itävaltalainen vastarintataistelija ja aktivisti *Johann Baptist Zimmermann (1680–1758), saksalainen kirkkomaalari *Markus Zimmermann (s. 1964), saksalainen rattikelkkailija *Pekka Zimmermann (1876–1934), suomalainen varatuomari ja Viipurin kunnallispormestari *Raquel Zimmermann (s. 1983), brasilialainen malli *Robert Zimmerman, Bob Dylan (s. 1941), yhdysvaltalainen laulaja ja lauluntekijä, Nobelin kirjallisuuspalkinnon saaja *Tabea Zimmermann (s. 1966), saksalainen alttoviulisti *Udo Zimmermann (1943–2021), saksalainen säveltäjä *Urs Zimmermann (s. 1959), sveitsiläinen maantiepyöräilijä *Walter Zimmermann (s. 1949), saksalainen säveltäjä *Wilhelm Zimmermann (1807–1878), saksalainen runoilija ja historiantutkija ==Muuta== *Zimmermann-sähke, vuoden 1917 diplomaattisen skandaalin aiheuttaja
Raimo Kantola

Raimo Kantola -nimisiä henkilöitä ovat: * Raimo Kantola (s. 1940), ammattiyhdistysjohtaja, Työturvallisuuskeskuksen ent. toimitusjohtaja * Raimo Kantola (1955–2024), professori, tietoliikennetekniikan ja tietoverkkojen tutkija sekä henkirikoksen uhri
Lauri Karén

Lauri Erik Karén (29. huhtikuuta 1927 Iida, Japani – 7. toukokuuta 2006 Gex, Ranska) oli suomalainen valtiotieteen maisteri ja lehtien ulkomaankirjeenvaihtaja.Lauri Karénin muistokirjoitus, Helsingin Sanomat muistot (Vain tilaajille) Japanissa syntyneen Lauri Karénin vanhemmat Artturi Karén ja Irene Tengström olivat Suomen Luterilaisen Evankeliumiyhdistyksen lähetystyöntekijöitä. Hänen nuorempi veljensä oli näyttelijä Aarre Karén.Kirjastot.fi kysymyspalvelu : Kysymys Aarre Karénin syntymäpaikasta Tokiosta Maisteriksi valmistuttuaan Karén oli ensin työssä kolmen vuoden ajan vakuutusalalla, kunnes hän siirtyi vuonna 1952 toimittajaksi Kotimaa-lehteen. Hän oli sitten viiden vuoden ajan työssä Britannian yleisradioyhtiön BBC World Servicen suomenkielisessä toimituksessa vuoteen 1959 saakka. Karén oli sen jälkeen Uusi Suomi-lehden toimittajana Helsingissä ja parin vuoden kuluttua hän siirtyi lehden Lontoon-kirjeenvaihtajaksi. Seuraavaksi Karén toimi Helsingin Sanomien Pariisin kirjeenvaihtajana 1965–1971, Geneven kirjeenvaihtajana 1971–1975 ja Washingtonin kirjeenvaihtajana 1975–1978. Viimeksi Karén oli Helsingin Sanomien kirjeenvaihtajana Genevessä 1978–1992 ja hän toimi samalla myös lehden Ranskan kirjeenvaihtajana. Karén jäi eläkkeelle 1992. Eläkkeellä ollessaan Karén asui Ranskassa Gexissä ja kesäisin Bretagnessa ranskalaissyntyinen vaimonsa Solangen kanssa. Karén joutui yhteenottoon presidentti Urho Kekkosen kanssa kirjoitettuaan Kekkosen Unkarin valtiovierailun aikana vuonna 1969 presidentin virallisen vastaanoton maassa olleen tavallista vaisumman. Tämä johtui siitä, että Neuvostoliitto ei silloin sallinnut Itä-Euroopan maiden olevan liian läheisissä suhteissa myöskään puolueettomiin maihin kuten Suomeen. Helmikuussa 2018 ilmoitettiin, että Otava julkaisee Karénin kirjoittaman, vuonna 2005 valmistuneen Aatos Erkon elämäkerran, joka perustuu Karénin Erkon kanssa käymiin keskusteluihin, mutta josta Erkko oli antanut määräyksen, ettei sitä saa julkaista hänen elinaikanaan. Kirjan esipuheen on kirjoittanut Lauri Karénin tytär Michelle KarenLauri Karén: Aatos Erkko, yksityinen valtiomies. Fennica (s. 1960), joka on kirjoittanut kirjoja muun muassa astrologiasta. Michelle Karenin kirjoista yksi on suomennettu (Astrologiaa työn merkeissä: pomot ja alaiset astrologisina luonnetyyppeinä, WSOY 2000)Lauri Erik Karen (Michelle Karenin kotisivut) == Teokset == * Lontoon kaduilta ja kujilta. WSOY 1960 * Herrasmiehiä valepuvussa. WSOY 1994, muistelmateos * Aatos Erkko, yksityinen valtiomies, 2018 === Suomennokset === * G. A. Gripenberg: Lontoo-Vatikaani- Tukholma: suomalaisen diplomaatin muistelmia, ruotsinkielisestä käsikirjoituksesta suom. Lauri Karén. WSOY 1960 == Lähteet == Luokka:Helsingin Sanomien toimittajat Luokka:Ulkomaankirjeenvaihtajat Luokka:Vuonna 1927 syntyneet Luokka:Vuonna 2006 kuolleet Luokka:Ranskansuomalaiset
Sos.-Dem. Naisliitto

Sosialidemokraattinen Naisliitto (yhdistysrekisterissä Sos.-Dem. NaisliittoPurkautuneiden yhdistysten tietokanta - PURKKI PRH 2019) oli vuosina 1921–1979 toiminut suomalainen sosialidemokraattinen naisjärjestö. ==Historia== Liitto perustettiin nimellä Suomen Sosialidemokraattinen Työläisnaisliitto vuonna 1921, kun vähemmistöön jääneet SDP:n kannattajat irtauduttuaan Suomen sosialidemokraattisesta naisliitosta (1900–1923) vuonna 1920 kärjistyneiden linjakiistojen vuoksi. Sen puheenjohtajana toimi Miina Sillanpää vuoteen 1932.Kuluttajan asialla, Miina Sillanpää -seura Vuoden 1950 liittokokous päätti muuttaa järjestön nimeksi Sos.-Dem. Naisliitto.Sosialidemokraattinen Naisliitto, Csa Edustajakokousten pöytäkirjat Työväen Arkisto Työväen ja Pienviljelijäin Sosialidemokraattisen Liiton kannattajat saivat liitossa enemmistön vuonna 1959, jolloin SDP:n kannattajat muodostivat Sosialidemokraattisten Naisten Keskusliiton. Liitot yhdistyivät vuonna 1979 Sosialidemokraattisiksi Naisiksi.Marjaliisa Hentilä & Maria Lähteenmäki: Kansainvälinen naistenpäivä 1910-1990 Työväen Arkiston julkaisu no. 2, s. 96. ==Jäsenet== Liittoon kuului parhaimmillaan hieman yli 12 000 jäsentä 1950-luvun alussa. Perustettaessa jäseniä oli hieman yli tuhat ja vuonna 1978 noin 5800.Lähteenmäki 2000, s. 304-307. Liiton toiminnasta irtautuivat erillisiksi yhdistyksiksi muun muassa Ensi Kotien Liitto, Työväen Kukkasrahasto, Koteja Vanhuksille, Vanhusten Kotiapu, Kotineuvontaliitto, Äitien Lomahuolto ja Kotien Puolesta Keskusliitto.Lähteenmäki 2000, s. 309-310. ==Yhteydet== Liitto osallistui kansainvälisiin sosialististen naisten edustajakokouksiin vuodesta 1923 alkaen ja Sosialidemokraattisten naisten kansainvälisen neuvoston edustajakokouksiin 1955 lähtien sekä Sosialistisen internationaalin naissihteeristön toimintaan. Liitto osallistui myös pohjoismaisten sosialidemokraattisiin naisten kokouksiin 1930-luvulta lähtien ja Sosialidemokraattisten naisten pohjoismaisen yhteistyökomitean toimintaan 1947 alkaen.Lähteenmäki 2000, s. 311-313. == Puheenjohtajat == Lähteenmäki 2000, s. 302-303. * 1921–1932 Miina Sillanpää * 1932–1941 Anni Huotari * 1941–1946 Sylvi-Kyllikki Kilpi * 1946–1947 Miina Sillanpää * 1947–1959 Tyyne Leivo-Larsson * 1959–1965 Martta Salmela-Järvinen * 1965–1975 Tyyne Leivo- Larsson * 1975–1979 Fanni Front == Sihteerit == * 1921–1932 Hilda Seppälä * 1932–1936 Miina Sillanpää * 1936–1953 Martta Salmela-Järvinen * 1953–1959 Anu Karvinen * 1959–1963 Aune Seme * 1963–1968 Anu Karvinen * 1968–1970 Leila Lindberg * 1970–1972 Riitta-Anneli Lainio * 1972–1973 Leila Viitamäki * 1973–1976 Outi Nurmi * 1976–1978 Pirjo Ojanen * 1978–1979 Tuulikki Kannisto ==Lähteet== * === Viitteet === Luokka:Suomen Sosialidemokraattinen Puolue Luokka:Suomalaiset poliittiset naisjärjestöt Luokka:Työväen ja pienviljelijäin sosialidemokraattinen liitto
Kuningas Faravidin testamentti

Kuningas Faravidin testamentti on tietokirjailija Heikki Lehikoisen kirjoittama lastenkirja, joka ilmestyi 2016 Teoksen kustantamana. Kirja on ensimmäinen kertomus sarjassa Sukelluslabradori Tufunus tutkii. Lehikoinen oli romaanilla vuoden 2017 Lasten LukuVarkaus -palkintoehdokas. ==Tarina== Sarjan päähenkilö on labradorinnoutaja sukelluslabradori Tufunus. Kirjan kertoja saa väärään osoitteeseen toimitetun kirjeen, ja hän lähtee viemään sitä Tufunukselle. Heidän ja Tufunuksen ystävän Maroksen tehtäväksi tulee selvittää Suomen muinaisen kuninkaan Faravidin testamentin arvoitusta. Apua he saavat apua Erittäin Salaisen Poliisin edustajilta ja nykyajan šamaanilta. Kirjasampo.fi ==Lähteet== Luokka:Vuoden 2016 kirjat Luokka:Suomalaiset lastenkirjat
Bahrain paralympialaisissa

Bahrain on osallistunut paralympialaisiin vuoden 1984 kesäparalympialaisista lähtien joka kerta kesäparalympialaisiin. Maa on saavuttanut yhteensä kaksi kultaa, kolme hopeaa ja viisi pronssia, eli yhteensä kymmenen mitalia. Maan kaikki mitalit ovat tulleet yleisurheilusta. Talviparalympialaisiin maa ei ole osallistunut. == Mitalit kesäparalympialaisittain == == Lähteet == *
Leo Riski

Leo Riski (s. 1951 Sysmä) on suomalainen valtiotieteen maisteri, lehdistöneuvos ja entinen ulkomaankirjeenvaihtaja.Leo Riskin tiedot Ulkopolitiikka-lehden sivuilla Riski suoritti toimittajatutkinnon Sanoman toimittajakoulussa vuonna 1977 ja hän valmistui valtiotieteen maisteriksi Helsingin yliopistosta 1982, pääaineena oli kansainvälinen politiikka. Riski oli Yleisradion uutis- ja ajankohtaisohjelmien toimittajana vuodesta 1977 alkaen ja hän juonsi A-plus-, Aamu-TV- ja Maailmannäyttämöllä-ohjelmia. Hän oli Yleisradion pääkirjeenvaihtajana Brysselissä 1991–1994 ja kirjeenvaihtajana Berliinissä 2001–2005. Tämän jälkeen Riski toimi viiden vuoden ajan Suomen Berliinin-suurlähetystön lehdistöneuvoksena vuoteen 2013 saakka.Suomen suurlähetystö, Berliini, uutisia 30.7.2013 : Henkilöstömuutoksia suurlähetystössä == Lähteet == Luokka:Ylen toimittajat Luokka:Suomalaiset diplomaatit Luokka:Vuonna 1951 syntyneet Luokka:Elävät henkilöt Luokka:Ulkomaankirjeenvaihtajat
Bahrain kesäparalympialaisissa 2016

Bahrain osallistui Rio de Janeiron kesäparalympialaisiin vuonna 2016 kahden urheilijan joukkueella. Maata edusti Fatena Nedham naisten kuulantyönnössä luokassa F53 ja Rooba Alomari naisten kiekonheitossa luokassa F54-55. Maan lipunkantajana avajaisissa toimi Fatema Nedham, joka voitti kultaa tuoden maalle ensimmäisen paralympiamitalin sitten vuoden 2004 Ateenan kesäparalympialaisten. == Mitalistit == === Kultaa === *Fatema Nedham - Naisten kuulantyöntö (Luokka:F53) == Joukkue == === Yleisurheilu === *Fatema Nedham - Naisten kuulantyöntö (Luokka:F53) *Rooba Alomari - Naisten kiekonheitto (Luokka:F54-55) == Lähteet == Luokka:Bahrain paralympialaisissa Luokka:Valtiot kesäparalympialaisissa 2016
Möllit

Möllit () on suomalaisen Zaibatsu Interactiven kehittämä ongelmanratkaisutyyppinen kosketusnäyttöisillä laitteilla pelattava mobiilipeli. Pelin on julkaissut Suomessa Yleisradio yhteistyössä Pikku Kakkosen ja BUU-klubbenin kanssa. Se julkaistiin ilmaiseksi 8. lokakuuta 2015. Peliä voi pelata joko yksinpelinä tai usean pelaajan kanssa samalla laitteella. Pelissä liikutetaan neljää ”mölliä”, joista jokainen tulee ohjata erilaisten kenttien läpi. Peli on tarkoitus julkaista myös ulkomailla myöhempänä ajankohtana. Pelin kohderyhmä on 6–8-vuotiaat. Peli on saatavilla sekä iOS- että Android-alustoille. == Lähteet == == Aiheesta muualla == * Möllit – kotisivut * Elder Goo – kotisivut * Möllit tulee; Radio Jyväskylä * Jyväskyläläisyritys julkaisi koko perheen pelin; Radio Jyväskylä * Suomalaiselta pelifirmalta esikoinen – "Testi maailmanmarkkinoita varten"; ksml.fi * Game Dev Days 2016 in Tallinn; expa.fi Luokka:Android-pelit Luokka:IOS-pelit
Liana Liberato

Liana Daine Liberato (s. 20. elokuuta 1995 Galveston, Texas) on yhdysvaltalainen elokuva- ja televisionäyttelijä. Hän aloitti näyttelemisen kotikaupungissaan seitsemänvuotiaana ja 10-vuotiaana alkoi esiintyä televisiorooleissa ja independent-elokuvissa. Hän esiintyi ensimmäisen kerran tv-ruudulla vuonna 2005 sarjan Todistettavasti syyllinen jaksossa. Liberaton ensimmäinen elokuvarooli taas oli vuoden 2007 elokuvassa The Last Sin Eater. Hän on siitä eteenpäin esiintynyt mm. sarjoissa House ja Sons of Anarchy sekä elokuvissa Trust, Stuck in Love ja Jos vielä jään. Liberato syntyi Texasissa George ja Rhondelle Liberatolle. Hänellä on italialaisia sukujuuria. Liberato oli mukana Miley Cyrusin musiikkivideolla ”7 Things” vuonna 2008. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2007 The Last Sin Eater The Last Sin Eater Cadi Forbes 2007 Safe Harbour – Turvasatama Safe Harbour Philippa ”Pippa” MacKenzie 2010 Trust Trust Annie Cameron 2011 Trespass Trespass Avery Miller 2012 Erased Erased Amy Logan 2012 Stuck in Love Stuck in Love Kate 2013 Jake Squared Jake Squared Joanne nuorena 2013 Free Ride Free Ride MJ 2013 Haunt Haunt Samantha Richards 2014 Jos vielä jään If I Stay Kim Schein 2014 The Best of Me The Best of Me Amanda Collier nuorena 2016 Dear Eleanor Dear Eleanor Ellie Potter 2017 Novitiate Novitiate sisar Emily 2017 To the Bone To the Bone Kelly 2017 1 Mile to You 1 Mile to You Henny Televisio Televisio Televisio Televisio Televisio Vuosi Suomenkielinen nimi Alkuperäinen nimi Rooli Jaksot 2005 The Inside The Inside Dina Presley ”Little Girl Lost” 2005 Todistettavasti syyllinen Cold Case Charlotte (1963) ”Strange Fruit” 2005 CSI: Miami CSI: Miami Amy Manning ”Recoil” 2008 House House Jane ”It’s a Wonderful Lie” 2008–09 Sons of Anarchy Sons of Anarchy Tristen Oswald ”Fun Town”, ”Gilead” == Aiheesta muualla == * Luokka:Yhdysvaltalaiset lapsinäyttelijät Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1995 syntyneet Luokka:Elävät henkilöt
Klordekoni

Klordekoni eli keponi (C10Cl10O) on kloorattuihin rengasrakenteisiin ketoneihin kuuluva orgaaninen yhdiste. Yhdistettä on käytetty aikaisemmin maataloudessa hyönteismyrkkynä ja fungisidina, mutta nykyisin sen käyttö on kielletty useassa maassa klordekonin terveys- ja ympäristövaikutusten vuoksi. == Ominaisuudet == Klordekoni on huoneenlämpötilassa valkoista kiteistä ainetta. Yhdiste liukenee erittäin vähän veteen ja paremmin moniin orgaanisiin liuottimiin kuten etanoliin ja asetoniin. Klordekoni tehoaa useisiin hyönteisiin ja myös eräisiin sieniin. Yhdiste on myös erittäin myrkyllistä monille muille eliöille kuten nisäkkäille. Klordekonille altistumisesta voi seurata pääkipua, huonovointisuutta, lihasten heikkoutta, vapinaa ja kouristuksia. Eläinkokeissa klordekonin on todettu olevan karsinogeeninen. Yhdiste on luonnossa pysyvä yhdiste ja kertyy eliöihin. Ympäristössä mireksi hapettuu klordekoniksi. Viitattu 24.9.2016. == Valmistus ja käyttö == Ensimmäisen kerran klordekonia valmistettiin vuonna 1951. Ainetta valmistetaan heksakloorisyklopentadieenistä rikkitrioksidin tai klooririkkihapon avulla. Klordekonia on käytetty hyönteismyrkkynä maataloudessa 1950-luvun puolivälistä alkaen muun muassa koloradonkuoriaisten ja ripsiäisten torjuntaan. Lisäksi sillä on kontrolloitu myös torakoita, muurahaisia, termiittejä sekä omenarupea ja härmää. Suomessa yhdistettä ei kuitenkaan ole koskaan käytetty. Klordekonin käyttö on nykyään kielletty useassa maassa. Yhdysvalloissa se kiellettiin vuonna 1978, koska Chesapeakenlahti ja Jamesjoki saastuivat klordekonia sisältävistä jätevesistä. Euroopan unionin alueella yhdisteen käyttö on ollut kiellettyä vuodesta 2007 ja yhdiste kiellettiin myös Tukholman sopimuksessa. == Lähteet == == Aiheesta muualla == * Human Metabolome Database (HMDB): Chlordecone * Toxin and Toxin Target Database (T3DB): Chlordecone * Kyoto Encyclopedia of Genes and Genomes (KEGG): Chlordecone Luokka:Hyönteistorjunta- aineet Luokka:Ketonit
Dale of Merchants

Dale of Merchants on Sami Laakson vuonna 2015 julkaisema pakanrakennuskorttipeli. Pelissä kauppiaat kilpailevat asemasta mahtavassa kauppiaiden killassa. Dale of Merchants suunniteltiin alusta asti englanniksi, sillä sen joukkorahoituskampanja suunnattiin kansainvälisille markkinoille. Lautapelioppaan arvostelussa Dale of Merchantsin katsottiin kuuluvan ”vuoden parhaisiin peliuutuuksiin”. Hiidenpeli.comin mukaan peli on saanut kansainvälisesti hyvän vastaanoton. Vuonna 2016 peliin julkaistiin jatko-osa Dale of Merchants 2, jota voi pelata joko yksinään tai yhdessä alkuperäisen pelin kanssa. Ensimmäinen kampanja sai rahoitusta 14 000 euroa, kun jatko-osaa rahoitettiin jo 72 000 euron edestä. == Pelaaminen == Pelin kortit jakautuvat eri pakkoihin eläinlajien mukaan. Jokaiseen peliin otetaan vain tietty määrä pakkoja pelaajamäärän mukaisesti. Omalla vuorollaan pelaaja voi tehdä vain yhden toiminnon: joko ostaa kauppapaikalta kortin, pelata kädestään kortin, pöydätä kortin tai hylätä kädestään kortteja poistopakkaansa. Sen jälkeen pelaaja täydentään kätensä nostopakastaan viiteen korttiin; kun pelaajan nostopakasta loppuvat kortit, poistopakasta sekoitetaan uusi nostopakka. Pelaajan tavoitteena on rakentaa kahdeksan kojua korteistaan, jotka nousevat arvossa yhdestä kahdeksaan. Yhteen kojuun voi (poikkeuksia lukuun ottamatta) rakentaa vain yhden eläinlajin korteista. Korttien arvot vaihtelevat yhdestä viitteen ja se on myös niiden pohjahinta marketista ostettaessa − mitä taaempana marketissa kortti on, sitä enemmän sen pohjahinnan päälle tulee lisähintaa. Ensimmäinen kortti maksaa arvonsa verran, viimeinen +4. Ostetut kortit nostetaan käteen. Erityisiä tekniikkakortteja voi pelata korteissa mainittujen toimintojen toteuttamiseksi. == Lähteet == == Aiheesta muualla == *Snowdale Design: Dale of Merchants *Kickstarter: Dale of Merchants *Board Game Geek: Dale of Merchants *Dale of Merchants; Pöydällä *Dale of Merchants. Dolina kupców. Recenzja Luokka:Strategiakorttipelit Luokka:Suomalaiset korttipelit Luokka:Perhekorttipelit Luokka:Erikoiskorttipakkaa käyttävät korttipelit‎
Kari Karanko

Kari Juhani Karanko (12. maaliskuuta 1941 Suomussalmi – 9. toukokuuta 2020 Helsinki) oli suomalainen diplomaatti, koulutukseltaan ekonomi.Kuka kukin on 2007, s. 347. Helsinki 2006. ISBN 951-1-20606-0 Hän vaikutti merkittävästi Suomen kehityspolitiikkaan. Karanko aloitti ulkoasiainministeriössä kehitysyhteistyösihteerinä vuonna 1970 ja teki ministeriössä lähes 40-vuotisen uran. Hän oli suurlähettiläänä Dar es Salaamissa, Tansaniassa, 1988Facta 2001, Täydennysosa 1990, s. 307. WSOY 1990.–1993 ja sen jälkeen toimi ulkoasiainministeriön kehitysyhteistyöneuvoksena kahdesti (1993–1998 ja 2000–2005).WSOY Iso Tietosanakirja, osa 4, s. 192. WSOY 1997. Hän oli suurlähettiläänä Windhoekissa, Namibiassa 1998–2000;Suomen suurlähetystö, Windhoek, historia. sieltä hän joutui palaamaan Namibian pyynnöstä, sillä hän oli kritisoinut maan hallitusta koska se oli ottanut osaa Toiseen Kongon sotaan.Suorasuu vitsailee hiljaisesta diplomaatista HS 10.3.2001. Sen jälkeen hän oli ulkoministeriön kansainvälisen ympäristöpolitiikan yksikön päällikkö. Vuosina 2006–2007 Karanko oli suurlähettiläänä Kathmandussa, Nepalissa.Itä- Suomen yliopisto == Lähteet == Luokka:Suomen suurlähettiläät Luokka:Vuonna 1941 syntyneet Luokka:Vuonna 2020 kuolleet
Unisex (televisio-ohjelma)

Unisex on vuonna 2006 MTV3-kanavalla esitetty muotiin keskittynyt televisiohjelma, jonka vakiojäseneninä toimivat Saimi Nousiainen ja Arman Alizad ja juontajana Heli Roiha. == Jaksot == === Ensimmäinen tuotantokausi === Jakso Vieraat Ensiesitys 1\. Jaakko Selin Päivi Meuronen 21. maaliskuuta 2006 2\. 28. maaliskuuta 2006 3\. Minna Cheung Kari Hynninen 4. huhtikuuta 2006 4\. Mattiesko Hytönen Mirka Sunimento 11. huhtikuuta 2006 5\. Jorma Uotinen Mikael Hytönen 18. huhtikuuta 2006 6\. Maria Kuusiluoma Mikko Silvennoinen 25. huhtikuuta 2006 7\. Mariko Jussi69 2. toukokuuta 2006 8\. Marja Tiura Anni Sinnemäki 9. toukokuuta 2006 9\. Kana Pete Seppälä 16. toukokuuta 2006 10\. Rita Tainola Jarkko Valtee 23. toukokuuta 2006 11\. Niina Kurkinen Jone Nikula 30. toukokuuta 2006 === Toinen tuotantokausi === Jakso Vieraat Ensiesitys 1\. Hanna Sarén 29. elokuuta 2006 2\. Nessi Hovi 5. syyskuuta 2006 3\. Stepan Sarpaneva 12. syyskuuta 2006 4\. Rolf Nordström 19. syyskuuta 2006 5\. Petri Pulliainen 26. syyskuuta 2006 6\. Mikael Sinisalo 3. lokakuuta 2006 7\. Emelie Björnberg 10. lokakuuta 2006 8\. Jukka Rintala 17. lokakuuta 2006 == Aiheesta muualla == * MTV3 - Unisex Luokka:Suomalaiset televisio-ohjelmat Luokka:2000-vuosikymmenen televisiosarjat
Viivauskone

Viivauskone on William Orville Hickokin 1800-luvun puolessa välissä paperin viivaamiseen kehittämä menetelmä. Koneella tehdään paperiin viivoja ja se soveltuu näin ollen taulukoiden ja ruutupaperin valmistukseen. Koneen toiminta perustuu erityisiin konetta varten valmistettuihin vierekkäin oleviin kyniin, joihin vesipohjainen painoväri johdetaan lankojen avulla. Kyniin on pyörähdyssylintereihin asennettavien kappaleiden avulla mahdollista ohjelmoida mekaanisesti nostoja siten, että linjat katkeavat halutuksi matkaksi. Laskennan digitalisoitumisen myötä 1960- ja 1980-lukujen välillä myös taulukoiden ja ruutupaperin kysyntä väheni voimakkaasti. Nykyisin olemassa oleva tarve täytetään pääasiassa käyttämällä offset-painoa. ==Lähteet== Luokka:Kirjapainotaito ==Aiheesta muualla== * Hickok paper-ruling machines, automatic paper feeders, ruling pens and inks, Catalog No. 89
The Swapper

The Swapper on suomalaisen Facepalm Gamesin kehittämä ja julkaisema pulmapohjainen tasohyppelypeli. Se julkaistiin vuonna Steam-palvelussa Microsoft Windowsille ja vuonna 2014 Mac OS X:lle ja Linuxille. Curve Studios teki pelistä käännöksen Sonyn ja Nintendon alustoille vuonna 2014. == Pelaaminen == Peli on scifi-teemainen peli, jossa pelaaja ohjaa tutkimusasemalle jäänyttä selviytyjää. Hän löytää oudon laitteen, jonka avulla hän voi luoda itsestään klooneja. Kloonauksen avulla pelaaja voi ratkoa pulmia ja selvittää tutkimusaseman tutkijoiden kohtalon. Peli on metroidvania- tyyppinen toimintaseikkailupeli. == Kehitys == Helsingin yliopiston opiskelijat Otto Hantula ja Olli Harjola kehittivät pelin vapaa-ajallaan. He aloittivat kehityksen vuonna 2010. Indie Fund rahoitti pelin kehitystä vuonna 2012. Curve Studios kehitti pelin käännöksen Sonyn alustoille ja Wii U:lle vuonna 2014. Pelin kehitysprosessista tekee erityislaatuisen sen, että pelin taustagrafiikat on tehty savesta. Pelin taustoja tehdessä ei siis hyödynnetty ollenkaan 3d-mallinnusohjelmia. == Arvioita == The Swapper sai julkaisussaan kriitikoilta myönteisen vastaanoton. Arvostelijat kehuivat pelin visuaalista tyyliä ja tunnelmaa sekä laadukkaita pulmia. IGN antoi arvostelussaan pelille 9.3/10. PC Gamer antoi arvostelussaan pelille 88/100. == Lähteet == == Aiheesta muualla == *Virallinen sivusto Luokka:Vuoden 2013 videopelit Luokka:Indie-videopelit Luokka:Linux-pelit Luokka:Tasohyppelyt Luokka:Metroidvania-pelit Luokka:PlayStation 3 -pelit Luokka:PlayStation 4 -pelit Luokka:PlayStation Network -pelit Luokka:PlayStation Vita -pelit Luokka:Pulmapelit Luokka:Science fiction -videopelit Luokka:Suomessa kehitetyt videopelit Luokka:Wii U -pelit Luokka:Windows-pelit Luokka:Xbox One -pelit
Kuninkaiden aika (roolipeli)

Kuninkaiden aika on Pasi Silanderin ja Piia Makkosen kirjoittama ja Lasten Keskuksen vuonna 1993 julkaisema roolipeli. Evankelisluterilaisten seurakuntien nuorisotyön avuksi laadittu Kuninkaiden aika johdattelee lapsia ja nuoria Vanhan testamentin tapahtumiin. Aihepiiristään huolimatta Kuninkaiden aika on pohjimmiltaan yksinkertainen ja helposti lähestyttävä peli, joka sopii mainiosti aloittelijoille ja lyhyisiin pelihetkiin. Pelissä raamatullinen kuninkaiden aika esitetään kiehtovana ympäristönä, johon eläytymällä pelaajat oppivat Raamatun tapahtumista ja henkilöistä. Tarkoituksena ei ollut ottaa kantaa nykyisen Israelin valtion puolesta tai sitä vastaan. Pelin tekijät ovat olleet myös mukana tekemässä pelejä AD 50 ja Steissin yö. Peli syntyi kun Pasi Silander ja Piia Makkonen olivat lukioiässä. Peliä testattiin kahtena iltana viikossa Malmin seurakunnan ATK- ja roolipelikerhossa. Tekijät olivat aktiivisia myös seurakuntien kanssa tehtyjen sähköisten opetuspelien kehityksessä. Kuninkaiden aikaa on pidetty yksinkertaisena roolipelinä, joka soveltuu erityisen hyvin koulujen ja kerhojen käyttöön. == Lähteet == Luokka:Suomalaiset roolipelit Luokka:Kristillinen kasvatus Luokka:Pöytäroolipelit